Diari Oficial de la Generalitat Valenciana


Sumari del DOGV 9556, del 17-03-2023 (2023/2480)

Anunci d'acord de suspensió de llicències de l'atorgament i de l'admissió a tràmit de les llicències urbanístiques per a les instal·lacions de producció d'energia fotovoltaica.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9556

Data del DOGV
:   17-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2480


Data del document
:   06-03-2023

Organisme emissor
:   Ajuntament de Gaianes

Tipus de document
:   Anunci

Descriptors 

:   * pla d'urbanisme
    * administració local

Anunci d'acord de suspensió de llicències de l'atorgament i de l'admissió a tràmit de les llicències urbanístiques per a les instal·lacions de producció d'energia fotovoltaica. [2023/2480]  
El Ple de l'Ajuntament, en la sessió extraordinària i urgent celebrada el dia 6 de març de 2023, ha adoptat l'acord per unanimitat dels assistents a la sessió, de suspensió de llicències de l'atorgament i de l'admissió a tràmit de les llicències urbanístiques per a instal·lacions de producció d'enèrgica fotovoltaica, i ha resolt:  
  
Primer. Suspendre, l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica, amb la finalitat d'estudiar la reforma de l'ordenació urbanística d'aquests usos en el PGOU, de conformitat amb el que es disposa en l'article 64.1 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
Segon. La referida suspensió no afectarà les instal·lacions per a autoconsum, amb o sense excedent.  
Tercer. Establir la duració de la suspensió en el termini màxim de dos anys, establit en l'article 64 de la LOTUP, si bé podrà alçar totalment o parcialment o limitar la seua duració segons el contingut del document de planejament que finalment resulte sotmés a exposició pública.  
Quart. Remetre el present acord, a la Direcció General d'Indústria, i a la Direcció General d'Ordenació del Territori i Paisatge perquè en prengueu coneixement i efectes, en la tramitació dels expedients emparats en el Decret 14/2020 de 7 d'agost, de mesures per a accelerar la implantació d'instal·lacions per a l'aprofitament d'energies renovables per l'emergència climàtica i la necessitat urgent de reactivació econòmica.  
Cinqué. Remetre el present acord al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en la pàgina web municipal.  
Es publica a l'efecte de l'article 68.4 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny.  
  
Contra la present resolució, que posa fi a la via administrativa, es pot interposar alternativament recurs de reposició potestatiu davant l'òrgan que el va dictar d'aquest ajuntament, en el termini d'un mes a comptar de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu, davant el Jutjat Contenciós Administratiu d'Alacant en el termini de dos mesos, a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga interposar qualsevol altre recurs que poguera estimar més convenient en dret.  
  
  
Gaianes, 6 de març de 2023.- L'alcalde president: Agustín Martínez Torregrosa.